Лонгвін

**Лонгвін**, **Лангві́н** (*Лянгві́н*), **Лугвен** — мужчынскае імя і вытворнае ад яго прозьвішча.

## Паходжаньне

Лангівін або Лангвін (Langewin, Langwin, Languin) — імя германскага паходжаньня. Іменная аснова -ланг- (-лонг-, -ланк-) (імёны ліцьвінаў Лангін, Лянгерд, Воланг; германскія імёны Langin, Langarda, Wolank) паходзіць ад старагерманскага lung 'хуткі' або гоцкага laggs, стараангельскага long 'доўгі', а аснова -він- (імёны ліцьвінаў Бутвін, Монтвін, Радавін; германскія імёны Butwin, Mondawin, Radowin) — ад гоцкага wins 'сябар'. Такім парадкам, імя Лонгвін азначае «хуткі сябар». Апроч таго, адзначалася старажытнае германскае імя Lunguin (*Lungwin).

Яшчэ гісторык Юзэф Эдвард Пузына, які паходзіў з старажытнага княскага роду Пузынаў, выводзіў імя Лугвен (Лінгвені) ад германскага (паўночнагерманскага) імя Langewin. 

Мовазнаўца і гісторык Алесь Жлутка супастаўляе імя Лугвен з адпаведнікамі Лугота (наўгародцец, 1215 год), Луготинич (наўгародзец, 1240 год), Лугвица (суздальскі князь, 1445 год), Луговка (XV ст.), Луговец (магілёвец, 1655 год) і выводзіць яго паходжаньне ад славянскай асновы луг.

У Прусіі бытавала імя *Langwenne* (1399 год).

Варыянты імя ў гістарычных крыніцах: *Langwinus sororius noster* (15 чэрвеня 1260 году); *Lengewin* (Старэйшая рыфмаваная хроніка); *Langwenne* (29 верасьня 1379 году, 31 кастрычніка 1382 году, 16 чэрвеня 1409 году і па 1410 годзе); *Ligwen* (14 жніўня 1385 году); *Nos dux Semen alias Lingweny* (31 студзеня 1388 году); *Мы князь Семенъ инымъ именемъ Лыгвеніи* (25 красавіка 1389 году); *Nos Semon dux alias Lingwenis* (25 красавіка 1389 году); *я, князь Луквеній Мстиславскій* (1394—1424 гады, 1718 год); *Lyngweyn* (23 студзеня 1397 году); *Лонъкогвени* або *Лонъкгвени* (Галіцка-Валынскі летапіс); *herczog Lingwen* (3 ліпеня 1407 году); *Symeonis alias Ligwen* (1 лютага 1411 году); *herczoge Lengwenne* (1416 год); *den Irlauchten Fursten Herzog Jury Langwinowicz unsers Bruders Zon* (7 чэрвеня 1432 году); *Jeorgius Langwini* (27 верасьня 1422 году); *ducis Iurgij Langwynowicz*, *Iurgi Langwynowycz* (1 верасьня 1431 году); *Langwin*, *Dux Georgius Langwinowicz* (Ян Длугаш); *Лугвень* або *Лугвеній* (Наўгародзкі чацьверты летапіс і Сафійскі першы летапіс); *што выслужилъ у князя Лынъкгвеня… пры Лынъкгвени держалъ* (1440—1492 гады); *князь Иванъ Юрьевич Лынкгвеневича* (12 сакавіка 1496 году); *служили князю Лынкгвеню* (31 траўня 1496 году); *князь Юреи Лынкгвеневичъ… князь Лыкгвенеи* (19 сакавіка 1499 году); *небожчикъ княз Юреи Лынкгвеневичъ* (6 траўня 1499 году); *княжне Ульяни Ивановъне Юрьевича Лынкгвеневича* (1508 год); *небожчик кназь Юреи Лыикгвеновича* (30 сьнежня 1514 году); *Семенъ Лугвенъ… Лугвеней* (Васкрасенскі летапіс); *небошчика князя Юря Семеновича Ланъкгвеневича* (24 ліпеня 1569 году); *Станиславъ Ланкгвеневичъ… Станиславъ Ленкгвеневичъ… Кгрикгомъ Ленкгвенемъ* (8 лютага 1585 году); *князь Семен Лонгвинский* (Хроніка літоўская і жамойцкая); *Anna Lengwinowicz* (1819 год); *Anna Lengwin* (1827 год).

## Носьбіты
* Лангвін — сястрэнец караля Літвы Міндоўга
* Лугвен Сямён Альгердавіч (каля 1355—1431) — дзяржаўны дзяяч Вялікага Княства Літоўскага, князь амсьціслаўскі

На тэрыторыі цяперашняй Летувы фіксавалася прозьвішча Лангвін у летувізаванай форме.

## Глядзіце таксама
* Лянга
* Віна

## Заўвагі

## Крыніцы

## Літаратура
* 

Катэгорыя:Мужчынскія імёны